เคาะขายสลากดิจิทัล 20 ล้านใบปีนี้ ทยอยเพิ่มงวดละ 1-2 ล้านใบ
เคาะขายสลากดิจิทัล 20 ล้านใบปีนี้ ทยอยเพิ่มงวดละ 1-2 ล้านใบ เริ่มงวด 1 ส.ค. ที่เริ่มขาย 17 ต.ค. นี้ เป็น 7.1 ล้านใบ
23 มิ.ย. 2565

เมื่อวันที่ 23 มิ.ย.2565 นายลวรณ แสงสนิท อธิบดีกรมสรรพากร ในฐานะประธานกรรมการสลากกินแบ่งรัฐบาล เปิดเผยว่า ที่ประชุมคณะกรรมการสลาก เห็นชอบเพอ่มจำนวนสลากดิจิทัล ในปี 2565 อีกไม่เกิน 20 ล้านใบ จากปัจจุบันที่ขายอยู่ 5.1 ล้านใบทั้งนี้ จะทยอยปรับเพิ่มงวดละ 1-2 ล้านใบ โดยเริ่มในงวดวันที่ 1 ส.ค.2565 ที่จะขายตั้งแต่ 17 ก.ค.นี้ โดยเพิ่มอีก 2 ล้านใบ เป็น 7.1 ล้านใบ ส่วนงวดวันที่ 16 ก.ค. ยังขายอยู่ที่จำนวน 5.1 ล้านใบเหมือนเดิมนายลวรณ กล่าวว่า ต้องการให้ผู้ขายสลากดิจิทัลมีโอกาสจำหน่ายหมดสลากได้หมด และไม่ส่งผลกระทบรุนแรงกับผู้ขายสลากใบ ส่วนสลากที่จะนำมาเพิ่มในระบบดิจิทัลนั้น จะมาจากสลากในระบบซื้อ-จอง ที่มีอยู่ 64 ล้านใบ ซึ่งส่วนหนึ่งมาจากสลากของตัวแทนจำหน่ายที่ถูกยกเลิกสัญญาเนื่องจากนำสลากไปขายต่อสำหรับการคัดเลือกตัวแทนจำหน่ายสลากดิจิทัล เบื้องต้นจะจัดสรรให้ ตัวแทนที่ลงทะเบียนในปี 2565 ที่อยู่ในคิวรอขายสลากดิจิทัลกว่า 70,000 รายก่อน ส่วนผู้ขายในปี 2558 ที่ต้องการขยายสลากดิจิทัล เคยเปิดให้ลงทะเบียนไปแล้ว ดังนั้น ต้องรอจัดสรรให้กลุ่มปี 2565 แล้วเสร็จก่อนสำหรับโครงการจุดจำหน่ายสลาก 80 ที่สำนักงานสลากฯ เริ่มดำเนินการมาเป็นเวลา 1 ปีแล้ว ปัจจุบัน มีจุดจำหน่ายสลาก 80 ทั้งหมด 754 จุด ทั่วประเทศ และยังมีบางส่วนอยู่ระหว่างทำสัญญาทั้งนี้ ตั้งแต่เดือน ส.ค.นี้เป็นต้นไปจะมีจุดจำหน่ายสลาก 80 ทั่วประเทศ 1,077 จุด และภายในปีนี้ สำนักงานฯ จะนำร่องขยายจุดจำหน่ายสลาก 80 ซึ่งจำหน่ายสลากผ่านแอปเป๋าตัง ไปที่สถานีบริการน้ำมัน ปตท. และ บางจาก ไม่น้อยกว่า 2,000 จุด จากเป้าหมาย 3,000 จุด คิดเป็นกว่า 10 ล้านใบส่วนความคืบหน้าการคัดกรองผู้ค้าสลากปี 2565 ล่าสุด สามารถคัดกรองเหลือ 3 แสนราย จากที่ลงทะเบียนทั้งหมด 9 แสนราย เป็นกลุ่มผู้ถือบัตรสวัสดิการแห่งรัฐ และคัดข้าราชการ พนักงานรัฐวิสาหกิจ และเอกชน ออกทั้งหมด โดยสำนักงานจะทำการสุ่มตัวแทนจองซื้อ เหลือ 70,000 ราย ในจำนวนนี้ มีการลงพื้นที่สำรวจไปแล้วกว่า 1.4 หมื่นรายพันโทหนุน ศันสนาคม ผู้อำนวยการ สำนักงานสลากกินแบ่งรัฐบาล เปิดเผยว่า ขอเตือนผู้ซื้อสลากดิจิทัล ไม่นำไปขายต่อเกินราคา เนื่องจากมีความผิดตามกฏหมายมีโทษปรับสูงสุด 10,000 บาท และขอเตือนผู้ซื้ออย่าซื้อต่อจากมีความเสี่ยงไม่ได้รับเงิน โดยผู้ซื้อสามารถแจ้งเจ้าหน้าที่ เมื่อมีการเสียเทียบปรับเรียบร้อยแล้ว ผู้แจ้งก็จะรางวัลนำจับด้วย